
O pemacstvu Stacoga Geada i otoka ZEvaca 

Odlomci iz neobjavljene radnje 


Današnji Stari Grad duguje svoju ekonomsku i kul- 
turnu baštinu, svome pomorstvu, kojem su se njegovi 
prastari stanovnici bili posvetili već od samog osnutka 
grada. Znatnim prihodima iz pomorske trgovine pomorci 
su sebi izgrađivali velike i udobne kuće, razne ustanove, 
crkve, osnivali bratovštine i kulturno-prosvjetna društva. 
Istim prihodom su školovali svoju djecu tako, što je i poz- 
nato, da je Stari Grad dao znatan broj inteligencije i zna- 
menitih ljudi, koji su se istakli u nauci i narodnom pre- 
porodu, a to je očiti dokaz širokogrudnosti pomoraca. Sta- 
rigradsko polje davalo je veliki prihod od vina, koje se 
izvozilo. Skupa sa drugim domaćim proizvodima, a uvozili 
ostali predmeti, što je bilo potrebno za život. To se sve 
obavljalo uglavnom domaćim brodovima. Porastom broja 
brodova pomorstvo i pomorski duh se je u mjestu stalno 
širio tako, da se već u srednjem vijeku spominju škverovi 
i znatan broj brodograditeljskih zanatlija. Već tada u Sta- 
rome Gradu je postojala Bratovština sv. Nikole čiji su 
članovi bili samo pomorci i ribari. 

Juraj Carić, profesor nautike, u svom romanu Obitelj 
kapetana Opovića, prikazuje život starigradske pomorske 
obitelji. U uvodu on piše: »Na sjevernoj strani otoka Hva- 
ra, na dnu duga i krasna zaliva, koji se rastvara put za- 
pada, diže se pitomi i obrtni grad Stari-grad, drevan i zna- 
menit, kao što je drevno i znamenito tlo iz kojega je nikao, 
jer se na istom tlu dizao nekoć jedan ilirski grad, opkoljen 
kiklopskim zidovima . .« 

Kao domorodac osjetio sam se pobuđenim da sakupim, 
obradim i objavim što više povijesnih podataka o pomor- 
stvu rodnog grada i otoka Hvara. Ovim želim da u krat- 
ko iznesem najvažnije momente i podatke o povijesnom 
razvoju pomorstva na ovom dijelu naše obale, koje sam 
kroz više od 15 godina mog rada uspio sakupiti i obraditi. 

Stanovnici grada Parosa na istoimenom otoku u grčkom 
arhipelagu, ploveći Jadranom iskrcali su se u današnjem 
starigradskom zalivu te upoznali prednosti i koristi polo- 
žaja, na kojem su kasnije sagradili grad. Oni su to učinili 
uz pomoć Dionizija Starijeg iz Sirakuze, 385-84. pr. n. e. a 
grad su, po svom matičnom gradu, nazvali PAROS, kasnije 
PHAROS. Učvrstili su ga protiv. neprijatelja kiklopskim 
zidovima, koji su još mjestimično dobro sačuvani. Pred- 


Stari Grad na otoku Hvaru 


nosti za gradnju grada, na položaju današnjeg Staroga Gra- 
da, bilo je više. Dugi zaliv, a u dnu istoga velika luka za- 
klonjena od svih vjetrova i valova: luka je onda bila za 
400 m dulja od današnje. U dnu luke utjecala je rječica, 
koja je davala gradu dovoljno vode. Polje koje se prostire 
između Staroga Grada i Jelse, bilo je veoma pogodno za 
sve vrsti poljoprivrednih usjeva. Okolica je bila bogata bo- 
rovom šumom, česvinom, murvom i ostalim drvljem po- 
godnim za gradnju brodova. A bilo je i dovoljno paše za 
blago. More je obilovalo ribom za prehranu stanovništva. 
Područje je imalo blagu klimu, kao i danas. Parosani su 
došli u novi Paros svojim brodovima i obiteljima kao iz- 
građeni pomorci, od kojih su zatečeni starosjedioci otoka 
naslijeđivali pomorske naklonosti. | 

Postojanje grada Pharosa, na današnjem položaju Sta- 
roga grada, naučno je dokazao naš historičar i arheolog 
Starograđanin profesor Šime Ljubić, u svojoj knjizi »Faria 
Citta Vecchia e non Lesina Pietro Hektorović cittavecchiano 
e non Lesignano«, Zagreb 1873. U zvoniku crkve sv. Stje- 
pana u Starome Gradu ugrađen je kamen na kojem se 
nalazi reljef jedrenjaka, koji je vjerojatno bio ugrađen nad 
gradskim vratima grada Pharosa, prema moru, kao dokaz o 
pomorstvu grada. Kiklopski zidovi, iskopane kamene ploče, 
mnogobrojni novac grada Pharosa, (Phariona) i mnogi ostali 
nalazi još bolje utvrđuju položaj Pharosa. 

Rimski konzul Emilio 219. pr. n. e. osvojio je grad Pharos 
od grčkog vojskovođe Demetriusa Pharosanina (ne Hva- 
ranina, jer to ime onda nije ni postojalo). Rimljani su 
gradu dali ime PHARIA. Profesor Ljubić piše, da je grad 
Pharia ponovno oživio pod Rimljanima, a na položaju raz- 
rušenog grada Pharosa. A rimske terme u srednjoj ulici, 
Kod crkve sv. Roka i drugdje, još bolje dokazuju nastavak 
života grada Pharia pod Rimljanima. Oni su s domovinom 
održavali trajnu vezu brodovima, pa su i stanovnici Pharie 
i nadalje od njih nasljeđivali pomorske naklonosti i izgra- 
divali se kao pomorci, što se odrazilo do danas. 

Od II do VII stoljeća ne znamo što je bilo sa otokom. 
Od VIII st. do početka XV st. sa otokom Hvarom naiz- 
mjenično su vladali razni zavojevači, ali i domaći vladari: 
Neretljani, Omišani, bosanski krali Tvrtko IA drugi; 
Venecija prvi put 1135., drugi put 1278., a kada je treći put 

zavladala otokom 1420., ostala je, kao i duž ostalih dijelova. 


naše obale do njene propasti 1797. « 

Prema pisanju Aleksandra Gazzari-a u »Avvenimenti 
storici« Nikola biskup pri koncu 1249. preselio se iz Sta- 
roga Grada u grad Hvar. Venecija je za svoje druge oku- 
pacije iz Staroga Građa prenijela vlasti u grad Hvar. U 
Starome Gradu je nađena krstionica iz VI ili VII st., što 
dokazuje da je tu bilo najstarije središte Života na otoku. 

Za vrijeme mletačke vladavine (1420—1797), mjesta na 
otoku su živdtarila, osim grada Hvara. Premještanjem vlasti 
u grad Hvar, koji je udaljen mnogo od najbrojnijeg i najbo- 
gatijeg dijela otoka, Venecija je stvorila velike poteškoće i 
nepravdu stanovništvu starigradskog područja. Ona se ug- 
lavnom brinula za galije i galiote po našem moru. A na 
otoku Hvaru joj je bila glavna briga ono par galija koje 
su bez koristi ležale u hvarskoj luci, dok je bilo lijepo 
vrijeme. Težaci, radnici i ribari, u srednjem, najnapučeni- 
jem dijelu otoka, radili su i doprinašali na tisuće zlatnih 
dukata hvarskoj komuni, da bi providuri, konti, kapetani 
galija, domaći obijesni plemići i ostali, koji su se smjestili 
daleko od njih, u gradu Hvaru, i koji su zazirali od pučana 
radnika, mogli provoditi lagan i razuzdan život, Zbog toga 
je i dolazilo do poznatih pobuna pučana na srednjem dijelu 
otoka, protiv spomenute gospode. Stanovnici zauzetih pro- 
vincija nisu smjeli graditi veće brodove. Svoje glavne pro- 
izvode: vino, ulje, slanu ribu, smokve i ostalo morali su 
prodavati u Veneciju. ' 

Profesor Ljubić u spomenutoj knjizi piše, da se usvaja 
da je grad Hvar u XV i XVI st. imao naročitu proširenu 
plovidbu i trgovinu. Iz svjedočanstava, koja o tome govore, 
ovo se ne odnosi na Hvar kao grad, već na cijelu njegovu 
jurisdikciju, a u najvećem dijelu na Stari Grad, gdje je u 
XIV st. već postojala Bratovština pomoraca i ribara sv. 
Nikole, sa svojom crkvicom. Augustin Valier, biskup, u 
svojoj visitaciji 1579. spominje ovu bratovštinu. 

Postojanje pomorstva u Starome Gradu nam potvrđuje 
i dominikanac Vinko Pribojević, Hvaranin, u svom govoru 
održanom u crkvi sv. Marka u Hvaru 1525. On opisuje 
pomorstvo i trgovinu Staroga Grada i ostalih luka na sred- 
njem dijelu otoka, naročito izvoznu trgovinu. U prevodu, 
V. Gortana, govor sadrži i ove rečenice: »Smatram da mo- 
ram spomenuti i njihove brze brodove ili bracere određene 
za ribolov (samo u ljetno doba) kao i preko 180 manjih 
brdova s mrežama pomoću kojih zarađuju ribolovom svake 
godine velike svote novaca. Što da kažem o njihovim te- 
retnim lađama, kojima voze u daleke krajeve vino, smokve, 
slanu ribu i drugu takvu robu, kad znam da je jedan od 
njih sam vlasnik pet prilično velikih lađa?« 

U knjigama spomenute bratovštine u XVIII st. nala- 
zimo preko 200 imena patruna, što nam ukazuje na to da 
je Stari Grad imao tada i odgovarajući broj jedrenjaka. Ako 
ovo usporedimo sa podacima po Pribojeviću iz 1525. vidi- 
mo stalni kontinuitet i razvoj starigradskog pomorstva i 
ribarstva. Među jedrenjacima spominju se polovinom XVI 
st. i prevoznice do 40 i više osoba, koje su vjerojatno 
vršile promet sa Splitom i okolnim otocima. kn 

Propašću Mletačke republike 1797. stanovnici otoka 
mogli su da grade na svojim i stranim brodogradilištima | 
kupuju brodove neograničene veličine. Tako isto da svoje 
proizvode prodavaju prema svojoj volji. Današnji Stari 
Grad razvio se i dalje podigao ekonomski, kulturno i pro- 
svjetno poslije 1800. postepeno, onako kako se je i razvi- 
jalo njegovo tadašnje pomorstvo na jedra. Već 1800. Stari 
Grad posjeduje 42 veća jedrenjaka od 100 do 4000 staja, 
od kojih 4 patentirana. Tada braća Jelčići posjeduju bark 
Amatissimo od 3000 staja; Petar Skutari posjeduje brigan- 
tin Sn Antonio e Enime del Purgatorio od 3000 staja; Din- 
ko Stalio posjeduje polaku Lucietta od 2500 staja; braća i 
nečaci Bojanić iz Vrsnika posjeduju brik Piacere od 4000 
staja, lukom pripadnosti Stari Grad, Grad Hvar tada broji 
10 jedrenjaka od kojih je patentirana polaka La Bellezza od 
6000 staja, vlasništvo Marc'Antonia Raffaelia. Jelsa posje- 


duje 5 jedrenjaka, a najveći je pjeleg Madonna della Salute - 
od 750 staja, vlasništvo Ante Dančevića. Vrboska tada po- 


sjeduje 1 jedrenjak od 250 staja, vlasništvo Stjepana Carića. 

Do Napoleonskih ratova Stari Grad je brojio 60 je- 
drenjaka, a za vrijeme ratova Starograđani su, prevozili 
trgovačku robu za Senj, Rijeku i Trst, te prema Kotoru, a 
trgovali su i sa-zaračenim stranama. Za to vrijeme su neki 
njihovi brodovi bili oštećeni, zaplijenjeni i potopljeni tako, 
da je Stari Grad do kraja francuske okupacije izgubio tre- 


( 

privatno predavali osnovne, 


kapetana, 


ćinu svojih jedrenjaka. Jelsa i Hvar su također izgubili 
neke brodove, ali o tome nemamo tačne podatke. Poslije 
Napoleonskih ratova pomorstvo je kratko vrijeme stagni- 
ralo, ali opet dalje broj brodova se u Starome Gradu po- 
stepeno povećava. | 

U Starome Gradu se škverovi spominju već u XVI st. 
Tada su postojala tri škvera: kod Bogdanića, kod Ploče i u 
Podložu. | 

Godine 1800. u Starome Gradu postoje 4 brodogradi- 
ita: u uvalici sv. Jerolima, na Velo Priko, na Malo Priko 
i na Tvrdalj. Najveće brodogradilište bilo je na Velom 
Priku braće Ante i Mihovila Babare, koji su na njemu 1854. 
sagradili bark Demetrio Fario, najveći jedrenjak koji je bio 
ikada sagrađen u Starome Gradu i na otoku Hvaru, Kada 
je u Starome Gradu 1855. harala kolera, onda je pokosila i 
spomenutu braću brodograditelje u dobi od 36, odnosno 34 
godine života. Njihova smrt je bila veliki udarac za stari- 
gradsko brodograditeljstvo i pomorstvo, jer su nestala dva 
mlada brodograditelja, koji bi bili nastavili gradnjom Je- 
drenjaka veće tonaže, a tek je Nikola Babare, sin Antuna, u 
25-toj godini života, obnovio očevo brodogradilište, i 1871. 
sagradio skuner Otac Vicko od 94 tone. 

I spomenuta brodogradilišta nam potvrđuju da se u 

Starome Gradu uz pomorstvo razvijalo i brodograditeljstvo, 
koje je imalo korijena od davnine. 
- Tako su u Starome Gradu bili sagrađeni slijedeći bro- 
dovi starigradskih brodovlasnika: 1815. pjeleg Giulietto i 
pjeleg Gentilissimo od 28 tona; 1825. Madonna di Dol od 
24 tone; 1853. Longobardo od 31 tone i pjeleg S. Nicolo 
od 33 tone; 1854. bark Demetrio Fario od preko 400 tona; 
1855. pjeleg Carmelitano od 48 tona i pjeleg Nicolo od 
44 tona; 1864. pjeleg Tonino od 44 tone; škuner Otac Vic- 
ko od 94 tone i mnogi drugi. 

U Korčuli je sagrađen 1853. pjeleg Angelo Fedele od 
42 tone i 1862. skuner Mare od 140 tona. U Senju 1861. 
pjeleg Jugoslaven od 50 tona. U sv. Roku kod Trsta skuner 
Giovannino od 150 tona. U Splitu 1869. trabakul Angelo 
Custode od 75 tona. U Malom Lošinju 1895. goleta Božja 
Providnost od 62 tone. 

Nabavljeni su: 1854. brigantin Iride od 250 tona i 
brigantin Nicolò Pietro; 1873. škuner Giorgio M. od 84 
“tone, a 1876. loger Božja Providnost od 59 tona. 

Tako je Stari Grad u cvatu pomorske trgovine 1850— 
1870., brojio 95 jedrenjaka, veličine od 10 do preko 400 
tona. Posjedovao je i nekoliko jahta. Imao je uvijek pri- 
ličan broj ribarica i težačkih lađa. Dovoljno je napomenuti 
da je 1885. posjedovao 18 ljetnih trata, za koje je potrebno 
54 gajete. 

Venecija se nije brinula za narodnu prosvjetu u oku- 
piranim krajevima. Tako za svoje vladavine nije nikada 
otvorila osnovnu školu ni u Starom Gradu. Od davnine su 
svećenici, pomorski kapetani, a kasnije i učitelji, i drugi 
gimnazijske i nautičke pred- 
mete. Nalazimo zvanja pomorskih kapetana: Vida Vlaho- 
vića, 1721; Matiju Skutari 1765; i Matiju Mulanovića 1777. 
To je znak da su oni kod nekog slušali predavanja o na- 
utičkim predmetima. Godine 1800. o. Jacint Stalio, domi- 
nikanac, podučava privatno djecu. Francuska vlada mu 
1809. pridodaje Ivana Fabiani, kao pomoćnog učitelja. Tek 
1826. Austrija je otvorila mušku osnovnu školu, a žensku 
čak 1869. | : 
“Godine 1808. francuska vlada je poslala u grad Hvar 
Franja Solitra, profesora matematike i nautike, da ove pred- 
mete predaje na gimnaziji. Pošto u Hvaru nije bilo do- 
voljno đaka za nautičke predmete, odmah ga je premjestila 
u Stari Grag, gdje je otvorio nautičku školu od 1808—1810. 
Venier, vladin delegat u Hvaru, piše 1810. vladinom de- 
legatu u Splitu: »... predmet interesantan za otok (Hvar, i 
predmet radi kojega je uglavnom (prof. F. Solitro) pre- 
mješten iz Hvara u Stari Grad, mnogo više napućen, 1 
posvećen pomorstvu«. Matij Vranjican, župnik, piše 1810. 
iz Staroga Grada vladinom delegatu u Hvaru, između osta- 
log, da je u nautičkoj školi u Starome Gradu vidio 18 đaka, 
= Geramia, lučki poglavar u Splitu, 1813. piše starijoj 
vlasti u Zadru: »...Stari Grad je najviše napučen i sa 
najvećom trgovinom na otoku Hyvaru«. e 

Spomenuti Fabiani predavao je, uz ostale, i nautičke 
predmete. Oko 1815. nalazimo i Petra Jelčića, pomorskog 
ia, koji je dugi niz godina privatno predavao mla- 
dićima gimnazijske i nautičke predmete. Privatno su predavali 
gimnazijske i nautičke predmete: Nikola Donko Budrović, 


profesor, urednik lista Kraljski Dalmatin, Petar Nisiteo, $. 
Ljubić, profesor, Ivan Botteri i drugi. Vicko Jelčić je po- 
hađao spomenuta predavanja, a 1833. položio je u Zadru 
ispit za učitelja viših osnovnih škola. God. 1838. imenovan 
je za upravitelja osnovne škole u Herceg-Novom. Uz uči- 
teljsku dužnost otvorio je, dozvolom Pomorske vlade, i 
nautički tečaj, u Herceg-Novom za mladiće. Jelčić je svo- 
jim đacima izdavao svjedodžbu o uspjehu u predmetima. 
I Vjekoslav Stalio je pohađao spomenuta predavanja, te 
1830. u Zadru položio ispit za učitelja viših osnovnih 
škola. Učiteljem je u gradu Hvaru od 1830—1849. Pomor- 
ska vlada u Trstu vidjevši Jelčićev uspjeh u njegovim pri- 
vatnim predavanjima nautičkih predmeta, odlučila je, da u 
Dalmaciji otvori niže nautičke škole: u Zadru, Splitu, 
Dubrovniku i Kotoru. U Splitu je školu otvorio i bio njen 
prvi upravitelj Vjekoslav Stalio, a u Kotoru Vicko Jelčić, 
oba Starograđani. Kada je 1855. Austrija u Veneciji otvo- 
rila glavnu nautičku školu, postavila je tada Vjekoslava 
Stalia za profesora nautike, na toj školi, gdje o njemu 
imamo vijesti do 1866., kada je Austrija ispraznila mletački 
teritorij. | 

Il Nazionale 1867. piše, da Stari. Grad ima 4.000 sta- 
novnika, radi čega je potrebno da se u njemu otvori na- 
utička škola, na koju ima pravo kao i druga mjesta. Sa 
učenicima iz Vrbanja, Svirača, Vrsnika, Pitava i Vrboske 
bilo bi 200 učenika. . 

Godine 1912. Venceslav Adametz, kapetan duge plo- 
vidbe, u. Starome Gradu održavao je državni dvomjesečni 
tečaj za upravitelje male obalne plovidbe, kojih je bilo 17. 

I iz prednje iznesenih privatnih predavanja gimnazij- 
skih i nautičkih predmeta, otvaranja nautičke škole i teča- 
jeva, te iz pisanja štampe, proizlazi da je Stari Grad bio 
pomorski grad, u kojem je bila potrebna nautička obuka, 
pa čak i nautička škola. 


Od 1850. do 1905. niže navedeni brodovi plove: ' 


. Oceanima: barkovi Demetrio Fario i Giovanni, škuneri 
Giovannino, Elena N. i Nicolò Pietro.. 


Crnim morem: pjeleg Carmelitano, :barkovi Demetrio 
Fario i Giovanni, škuneri Giorgio M., Mare, Nicolò Pietro, 
Giovannino i Otac Vicko. 

U lukama Sredozemnog mora, među kojima u: Augu- 
sta, Kalamata, Kanea, . Lampedusa, Mehdia, Mesina, Patras, 
Santorino, Scalanuova (tur. Kusch Adasi), Sira, Zante i 
druge, u kojima nalazimo najmanje 7 starigradskih, 5 jel- 
šanskih i neke hvarske brodove. 3.1815 tia: 

Od 1862. do 1865. nalazimo Jurja Maroevića pjelegom 
Giuseppe IL od 42 tone u Scalanuovi, Pireju, Patrasu i 
drugim lukama, gdje prevozi i prodaje slane srdele. > 

Kad se razvio lov srdela kod otoka Lampeduse južno 
od Sicilije i na području luke Mehdia u Tunisu, starigrad- 
ski, hvarski i jelšanski pomorci su sudjelovali u tom lovu od 
1865. dalje. Oni su unajmljivali sicilijanske ribare sa nji- 
hcvim lađama i mrežama, koji su za njihov račun lovili i 
solili srdele. Pojedini naši brodovi mogli su u sezoni, koja 
traje od ožujka do lipnja, posoliti 7 do 8.000 barila srdela. 
U tom lovu sudjelovali su starigradski pomorci, i to: Gar- 


bati Ivan 1 Vicko sa pjelegom Divina Provvidenza i loge- ' 


rom Božja Providnost; Lušić Dinko sa pjelegom Padre 
Nicolò; Maroević Franjo sa škunerom Giorgio M.; Maroević 
Juraj sa pjelegom Giorgietto; Stalio Kuzma sa pjelegom 
Illustre; Stalio Vidko sa trabakulom Angelo Custode; Žun- 
ković Pavao iz Jelse, stručnjak za soljenje ribe, na Lampe- 
dusi je kupovao i solio srdele za braću Gamulin reč. Moro. 
Škunerom Antun i pjelegom Sklad, prevozili su slanu. ribu 
i prodavali po grčkim i talijanskim lukama. . 


Najdulje vremena je plovio za Mehdiju kapetan Franjo 
Maroević svojim škunerom Giorgio, od 1875. do 1905. A 
najviše je. na otoku Lampedusi proboravio Dinko Lušić. On 
je svojim pjelegom Padre Nicolo otišao iz Staroga Grada 
1889. za Lampedusu, gdje je ostao do smrti, ukupno 62 
godine. Na Lampedusi je sagradio veliku kuću, barake za 
soljenje srđela, nabavio više ribarskih lađa i mreža za lov 
srdela, te 4 broda za lov spužava. Zapošljavao je isključivo 
sicilijanske ribare. Spužve je kao polusirovinu priređivao na 
ctoku i potom prodavao velikim tvrtkama u Italiji. 

Godine 1889: između Luke J. Jerkovića, vlasnika šku- 
nera Otac Vicko i tvrtke Karlo Veneziani: & Co iz Trsta 
hre je stvoreno društvo za kupnju i soljenje srdela na obali 
Afrike. 


.Svi spomenuti pomorci su posoljene srdele prevozili u 
Bari, Ankonu, Veneciju, Trst i druge grčke i talijanske 
luke i tamo ih prodavali. 


,, Starigradski brodovi su većinom prevozili raznu trgo- 
vačku robu na svoj račun. Manji brodovi putovali su do 
Trsta, Rijeke, Senja i na jugu do Budve; oni su uglavnom 
prevozili vino, rakiju, ocat, bačve, maslinovo i ružmari- 


«novo ulje, te razne prerađevine drva. 


Kada se je uslijed povoljnog razvoja pomorske trgovi- 
ne, Stari Grad sve više širio u središte pomorstva, pomor- 
ske trgovine i brodograditeljstva na otoku Hvaru, u njemu 
su se počeli naseljavati i ženiti starograđankama brodo- 
vlasnici, pomorci, brodograditelji i drugi, iz ostalih mjesta 
na otoku, i to: 

Iz Hvara: Novak Vicko Jakovljev, vlasnik  pjelega 
Ermina od 42 tone, neko vrijeme lukom pripadnosti Stari 
Grad. Godine 1858. oženio se Marijom Polić; Novak Toma 
Takovljev, posjedovao je pjeleg S. Giacomo od 20 tona. 
Godine 1859. oženio se Prudencom Ljubić; Novak Franjo 
Antin, pomorac, 1862. oženio se Lukrecijom Lušić; Novak 
Jakov Tomin, kapetan duge plovidbe, svoj brik-škuner 
Istok od 58 tona, neko vrijeme je držao u luci Stari Grad, 
sa kojim je plovio za luku Mehdija (1882—85). Godine 
1885. istog je rastavio, a u Kopru iste godine izgradio šku- 
ner Elena N. od 100 tona, luke pripadnosti Stari Grad. 
Sa istim je nastavio ploviti za Mehdiju. Godine 1894. pre- 
upisao je škuner Elena N. na dugu plovidbu i plovio s 
njime do portugalske luke Lagos, gdje su Novakovi imali 
industriju ribe. Vraćajući se 1900. iz Lagosa za Stari Grad, 
kod rta Gata, na španjolskoj obali, škuner je presjekao u 
sudaru jedan španjolski parobrod. Prvi put oženio se 1863. 
Filipinom Vranjican, a drugi put 1882. Elenom Gelineo 
Bervaldi; Novak Jakov Jurjev, poručnik trgovačke morna- 
rice (1871); Novak Jakov Vickov, kapetan duge plovidbe 
(1886); Novak Ivan Jakovljev, kapetan duge plovidbe (1895); 
Novak Stjepan C. Vickov, kapetan duge plovidbe (1903) 
i Tocigl Ivan Ante Matijev, kapetan duge plovidbe, 1893. 
zapovjedao je trabakulom Angelo Custode od 75 tona. 
Iz Jelse: Obitelj Pavla Radovani, rođ. u Kotoru (po- 
rijeklom iz Albanije), najprije se naseljuje u Zastražišće, po- 
tom u Jelsu, a za vrijeme razvoja pomorstva, u Starome 
Gradu, gdje ostaje oko 30 godina. Sin mu Tripo posjeduje 
bark Giovanni od 378 tona, lukom pripadnosti Stari Grad 
(1875). Godine 1875. u Starome Gradu, oženio se Klemen- 
tinom Antunović iz Makarske. Njegov brat Franjo, koji je 
naizmjenično zapovjedao spomenutim barkom, 1875. ože- 
nio se Marijom Buić. Skrivanelli Andrija Serafinov, kape- 
tan duge plovidbe, 1862. zapovjeda barkom Demetrio Fario. 
Godine 1867. oženio se Vincencom Gelinić. 


Iz Vrboske: Giurgeta Ante, kapetan duge plovidbe, 
1854. zapovjeda brigantinom Iride od 250 tona; Lučić Ju- 
raj, kapetan duge plovidbe, 1886. zapovjeda  trabakulom 
Angelo Custode od 75 tona. ` 

Osim toga, nalazimo da su oko 20 kapetana duge. plo- 
vidbe zapovjedali starigradskim jedrenjacima, a bili su iz 
drugih mjesta. 3 l 

Starigradski pomorci putujući svojim ili tuđim brodo- 
vima, upoznavali su prednosti i koristi neke luke, gdje su 
se zatim naseljavali. Vranjican Ambroz 1803. naselio se u 
Senju, gdje je uspješno trgovao drvom. Poslije Napoleon- 
skih ratova kupio je veliki posjed šume u Severinu na Kupi, 
gdje se i preselio, a šumu je iskorišćavao za prodaju drva. 

Godine 1809. Starograđanin Stjepan Botteri s drugo- 
vima Petrom  Politeom, Antunom Vlahovićem i Jurjem 
Vranjicanom podigao je bunu u Starome Gradu protiv 
Francuza. Kod Staroga Grada sakupio je 1500 ljudi sa ko- 
jima je udario na grad Hvar, te potisnuo Francuze u more. 
Kada su prema odredbama Schonbrunskog mira 1809. Fran- 
cuzi započeli sa okupiranjem Dalmacije i Hrvatskog Pri- 
morja, oni su počeli hapsiti one koji su se protiv njih 
bunili. Šimun Vranjican, da bi izbjegao hapšenje sina Jurja, 
nakrcao je vinom svoj pjeleg San Antonio od 700 staja, te 
s obitelju otplovio za Rijeku, pa u Senj svom rođaku Am- 
brozu, koji ih je u zadnji čas pred Francuzima, sa zadnjom 
austrijskom vojskom, otpremio u Zagreb. Kasnije je Šimun 
Vranjican došao na Rijeku, gdje je naizmjenično imao 11 
jedrenjaka i do 700 tona, a neke u suvlasništvu sa drugima. 
Na Rijeci je posjedovao mlin i plinaru. Njegov sin Ambroz 
1844. osnovao je savsko-kupsko parobrodarsko društvo u 
Sisku, kojem je bio predsjednik, i za koje je u Beču kupio 

i doveo prvi parobrod, što je dobio ime Sloga. Parobrodom 
je zapovjedao Dalmatinac Juraj Bane. | 

Godine 1800. Ivan Vranković, kapetan duge plovidbe, 
nastanio se u Perastu, gdje se 1808. oženio Margaritom 
Kokolja, iz poznate obitelji Kokolja. Posjedovao je naiz- 
mjenično nekoliko jedrenjaka. 

. Jelčići, Starograđani, poslije 1850. postepeno se iselju- 
ju na Rijeku i u Trst, gdje su imali 5 jedrenjaka do 600 
tona. 

Stalio Ivan, kapetan duge plovidbe, nastanio se je u 
gradu Sira, u grčkom arhipelagu, gdje je vodio trgovinu na 
veliko i bio pomorski agent. 

= Oko 1870. su, kao što je poznato, jedrenjaci dostigli 
najveći prosperitet. Ali, sve to većim razvojem parobroda, 
postepeno se umanjivao i broj jedrenjaka. Kvalificirani, a 
i drugi pomorci, postepeno su odlazili u Rijeku i Trst, gdje 
su se ukrcavali na parobrode, a neki na jedrenjake. Tako 
se veći broj kapetana iz luka otoka Hvara, ukrcao na 
parobrode Austrijskog Lloyda, neki su postali lučki kape- 
tani, a neki čak u raznim lukama i konzuli. U vezi s tim 
počelo je opadati i brodograditeljstvo, pa nekoliko stari- 
gradskih brodograditelja sele u Sjevernu Ameriku, To su: 
Vicko Babare 1880. u Portland; Stjepan (Stefe) Babare u 
Takomu; njegov zanat nasljeđuju njegovi sinovi Miho i 
Jure. Martin Petrić u Takomu; njegova dva sina, inženjera, 
nastavljaju njegov brodograditeljski zanat. U Takomi ili 
= Portlandu naselili su se Petar i Antun Aviani, gdje obav- 
ljaju brodograditeljski zanat. 

U Sjevernoj Americi ima priličan broj starigradskih 
ribara, koji posjeduju brodove i mreže. Također u raznim 
mjestima svijeta nalazilo se je starigradskih pomoraca i 
ribara, o kojima nemamo podataka. d 

Starigradski brodovlasnici koji su ostali kod kuće po- 
čeli su se orijentirati na trgovinu, te su otvarali razne trgo- 
vačke radnje. Tako je u Starom Gradu 1890—1900. bilo 
oko 60 raznih trgovačkih radnja. 


Ploveći morima starigradski pomorci usvajali su zna- 
nja, dostignuća i kulturne tekovine drugih naroda, te su u 
svoj grad unašali novi duh i život. Dobar dio brodo- 
vlasnika imao je i u doba prosperiteta pomorstva u gradu 
svoje dućane, u kojima se prodavala roba dovezena vla- 
stitim brodovima. 

Pomorska vlada u Trstu vidjevši izvještaje Lučke ka- 
petanije o razvitku pomorstva u Starome Gradu, 1860. po- 
činje podizanjem novih obala za pristajanje i privezivanje 
jedrenjaka, tako da dužina obale dosiže 520 m: Kasnije po- 
diže tzv. »Novu obalu« u dužini od 140 m. Tako. danas 
starigradska luka ima ukupno 660 m zidane obale sa odgo- 
varajućim stupovima i 10 posebnih utvrdilica (garafulina) 
za privez, kao nijedna srednja luka na našem primorju, 


Unapređena je poljoprivreda, osobito vinogradarstvo 
(1869—71) Agrarni odbor i Enološki konsorcij, sanirane 
močvare, uređeni trgovi, ulice, ceste i perivoj, izgrađeno 
novo grobište, otvorena razna nadleštva, i mnoge kulturne, 
prosvjetne, ekonomske, socijalne i turističke. ustanove 1 
zadruge. Izgrađene su divne kuće i palače mnogih pomo- 
raca, općinski dom i velika školska zgrada, crkve, među 
kojima jedna iz VI ili VII stoljeća, više raznih mlinova za 
Xitarice među kojima dva iz starijeg doba, uvedena zdrav- 
stvena služba (2 ljekarne, 4 liječnika i 2 babice još od 1822.) 
itd. 


Naši vrijedni starogradski pomorci svojom širokogrud- 
nošću i kulturom, osobito su gajili patriotske i nacionalne 
osjećaje, pa su živo sudjelovali 1 u Narodnom preporodu. 
Mladi Juraj Biankini predvodio je Narodni preporod u 
Starome Gradu. U Narodnom preporodu u početku su su- 
djelovali pored J. Biankina i ovi pomorci: Dinko Biankini, 
braća Ivan i Vicko Garbati, Petar Ivanišević, Juraj Jerković, 
Juraj Rossini i braća Juraj i Vicko Vlahovići, koji su na 
svojim brodovima vijali hrvatsku trobojnicu. 

Pomorci .kao načelnici bili su: kapetani Dinko Bian- 
kini, Petar Ivanišević, Franjo Maroević i Juraj Rossini. 

Nakon dulje političke borbe protiv domaćih autono- 
maša pobijedili su narodnjaci, Hrvati, dobivši većinu u op- 
ćinskom odboru. Tako: je konačno bila: izvješena hrvatska 
zastava na zgradi Općinskog doma. e 

U Jelsi je vođa Narodnog preporoda bio kapetan Niko 
Duboković. Njegovim nastojanjem otvorena je Narodna 
čitaonica u Jelsi, i postignuta pobjeda narodnjaka. On je 
bio izabran za načelnika mjesta, na kojem položaju je ostao 
dugi niz godina. Također njegovim nastojanjem sanirane su 
močvare u Jelsi i izgrađena luka i tako je ona napredovala 
ekonomski, kulturno i zdravstveno. 

Iz iznesenih povijesnih činjenica, od kojih su mnoge 
još neobjavljene, proizlazi da je Stari Grad ne samo naj- 
starije, najveće i najznačajnije mjesto otoka Hvara, već da 
je tokom stoljeća bio središtem pomorskog, kulturnog i 
ekonomskog života. čitavog otoka, te. da je preko niza 
odličnih sinova dao znatan doprinos kulturi, prosvjeti i 
nauci. 

